SAUK se koor kos R3 miljoenDie SAUK het verlede jaar R3 miljoen bestee op sy eie koor wat uit 40 lede bestaan. Dít het aan die lig gekom in ŉ geskrewe antwoord van Faith Muthambi, minister van kommunikasie. Die koor, wat in 1997 gestig is, bestaan uit 25 van die openbare uitsaaier se personeellede en 15 vryskutwerkers wat R10 000 per maand verdien, volgens die minister. Die koor tree by gedenkdienste en ander SAUK-funksies op. Muthambi het geantwoord op vrae wat deur die DA ingedien is. Die DA het geëis dat die koor onmiddellik ontbind moet word om koste te bespaar. “Dit is ŉ feit dat die SAUK nie onnodige uitspattighede, soos sy eie koor, kan bekostig nie,” het Gavin Davis, DA-LP, gesê. Davis het verwys na interne maatskappydokumente wat wys dat die SAUK vanjaar ‘n finansiële verlies van R500 miljoen moet hanteer.